Robertus Castrensis
Robertus Castrensis (Anglice Robert of Chester, e Deva (Cestria) oriundus, floruit anno circiter 1150) fuit interpres, qui aliquot libros magni momenti Arabicos, inter quos Librum de compositione alchimiae (1144) et Algorismi Librum algebrae et almucabala (1145) et fortasse etiam Algoritmi de numero Indorum (1143), in linguam Latinam convertit. Robertus Castrensis nonnumquam confunditur cum Roberto Ketenensi (Robert of Ketton), alio interprete Arabo-Latino eiusdem temporis.